Ni pasigis la tagon hieraŭ en Aalborg, la kvara plej granda urbo de Danio, kie loĝas iom pli ol 130 000 loĝantoj kaj pli ol 20 000 studentojn.
#000002
Ni promenis tra la stratoj de la malnova urbo kaj vizitis la Centron Utzon. Inaŭgurita en 2008, ĝi estas la lasta konstruaĵo dizajnita fare de Jørn Utzon, la arkitekto de la Operdomo de Sidnejo.
#000003
Hodiaŭ matene, post la ĉi-taga paŭzo, ni faras la 25 kilometrojn inter Aalborg kaj Egense reen kaj kun la vento dorse. Neniu Jozefino kaj neniuj glaciaĵoj ĉi-foje.
#000004
Ni vojaĝas inter kampoj de hordeo – vi bezonas ĝin por fari bieron – kaj kolzo, ankaŭ tritiko, pli malofte.
#000005
Ambaŭflanke de la vojo, ĝi estas, denove, milda simfonio de koloroj. En la kampoj, la verdo de la tritiko, dum ĝi maturiĝas, kontraŭvole cedas al pli flavaj tonoj.
#000006
La kolzo jam klare alprenas okrajn tonojn, kiuj anoncas venontan rikolton.
#000007
La kampoj de ora hordeo estas la plej belaj. La sveltaj spikoj, skuitaj de la vento, ondiĝas senfine, foje milde aŭ subite, platigitaj de pli vigla ekblovo. Eble ili tremas : blovas forte kaj malvarme. Ili aspekats kiel maro, kies horizonto, strange, estus ĝuste ne horizontala, haltigita de la milda kurbo de la monteto, kiun ni vidas malproksime, kies malsama koloro vidigas ĝin.
#000008
Aliaj etendaĵoj donas al ni la impreson, ke ni povus esti en Francio : neniu dunoj plu ĉi tie, neniu maro plu, verda kamparo, kun serpentumaj kaj montetaj vojoj. Eĉ kelkaj akraj supreniroj.
#000009
Survoje, ni renkontas frambujojn kun tre apetitigaj fruktoj. Tempo por rikolto. Apenaŭ ni foriras ni vidas cent metrojn plu ĉerizarbojn kun malgrandaj sed bone maturaj fruktoj. Tempo por rikolto denove.
#000010
La ĉielo ĉi-nokte estas nuba kaj la vento falis. Pluvo estas anoncita por la nokto, preskaŭ certe. Ĝi tamen ne ŝajnas tion. Ni vidos.
#000014
38 gradoj estas anoncitaj en Normandio morgaŭ, 24° ĉi tie. Pli bone esti ĉi-tie.
#000015